RESOLUCIÓN do 20 de novembro de 2009 pola que se adxudican as axudas convocadas pola Orde do 24 de marzo de 2009, de axudas para a realización de proxectos de investigación en biomedicina e ciencias da saúde nos centros do Sistema Sanitario Público Galego.
CONSELLERÍA DE SANIDADE — III. OUTRAS DISPOSICIÓNS — 03/12/2009

Feitos.
Primeiro.-Con data 10 de abril de 2009 abriuse o prazo de presentación de solicitudes, de conformidade co previsto no artigo 4.2º da Orde do 24 de marzo de 2009, e rematou o 11 de maio de 2009.
Segundo.-De conformidade co previsto no artigo 10.1º e 2º da citada orde, o procedemento de selección das solicitudes tivo lugar en dúas fases, e rematada a segunda destas, a comisión de selección, na súa sesión do 6 de outubro de 2009, elaborou o correspondente informe, cos correspondentes anexos en que se detallaron os adxudicatarios propostos e os seus suplentes, de conformidade coas correspondentes bases reguladoras.
Terceiro.-A Xerencia do Servizo Galego de Saúde, como órgano instrutor, elevoulle o informe e a correspondente proposta ao órgano competente para resolver, de conformidade co previsto no artigo 11.1º da Orde do 24 de marzo de 2009.
Fundamentos de dereito.
Primeiro.-A conselleira de Sanidade é o órgano competente para a resolución do procedemento de concesión das axudas, de conformidade co establecido no artigo 5.2º da Orde do 24 de marzo de 2009.
Segundo.-No procedemento en cuestión observáronse os trámites procedementais establecidos nas bases aprobadas mediante a Orde do 24 de marzo de 2009.
Terceiro.-As cantidades asignadas atópanse dentro dos límites orzamentarios determinados no artigo 6º da orde citada anteriormente.
Cuarto.-A proposta formulada reúne os requisitos determinados na orde citada anteriormente.
Por canto antecede, vistos os preceptos indicados anteriormente, e demais de xeral e pertinente aplicación,
RESOLVO:
Primeiro.-Adxudicar as axudas para a realización de proxectos de investigación en biomedicina e ciencias da saúde nos centros do Sistema Sanitario Público Galego, convocadas mediante Orde do 24 de marzo de 2009, aos suxeitos e proxectos determinados no anexo I desta resolución, e nas contías que nel se establecen.
Segundo.-Para os efectos previstos no artigo 13.2º da Orde do 24 de marzo de 2009, inclúense no anexo II desta resolución a designación dos proxectos que poderían resultar beneficiarios, sempre que se produza algunha das causas previstas na citada orde e que afecten os adxudicatarios relacionados no anexo I.
Lémbraselles aos adxudicatarios que para poderen percibir as axudas será preciso presentar a documentación indicada no artigo 13º da orde de convocatoria no prazo previsto nas bases, e a xustificación dos fondos, xunto coa documentación especificada no artigo 14º da orde de convocatoria.
As resolucións -expresas ou presuntas- de concesión/denegación das axudas a que se refire esta orde poñen fin á vía administrativa e poderán ser obxecto de recurso potestativo de reposición, de conformidade co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo, modificada por Lei 4/1999, do 13 de xaneiro; ou ben, ser obxecto de recurso na vía contencioso-administrativa, de conformidade co previsto na lexislación reguladora desta orde xurisdicional.
Santiago de Compostela, 20 de novembro de 2009.
Pilar Farjas Abadía
Conselleira de Sanidade
Ver referencia pdf "23700D011P047.PDF"